Ainoaan käsittelyyn esitellään päiväjärjestyksen 3. asia. Käsittelyn pohjana on valtiovarainvaliokunnan mietintö VaVM 6/2017 vp. Yleiskeskustelu asiasta päättyi 12.10.2017 pidetyssä täysistunnossa. Nyt ryhdytään lisätalousarvioehdotuksen yksityiskohtaiseen käsittelyyn.
Hyvät edustajat, äänten mennessä koneäänestyksessä tasan toimitetaan lippuäänestys. Aloitamme pian lippuäänestyksen, mutta sitä ennen kutsun tähän äänestyksen ääntenlaskijoiksi seuraavat edustajat: Kaikkonen, Lindtman, Jokinen ja Meri. Avoin lippuäänestys toimitetaan nimenhuudon mukaan käyttämällä erivärisiä lippuja. Lipussa tulee olla painettuna edustajan nimi sekä "jaa", "ei" tai "tyhjä". Muunlainen äänestyslippu katsotaan hylätyksi. Äänestys toimitetaan nimenhuudon mukaan kahta uurnaa käyttäen. Joka hyväksyy mietinnön, äänestää "jaa"; jos "ei" voittaa, on edustaja Krista Kiurun ehdotus 1 hyväksytty.